Өзен мұнай-газ кен орны — Қазақстан Энциклопедиясы
"Өзен мұнай-газ кен орны — Қазақстан Энциклопедиясы"|"https://kk.php?title=Арнайы:Ұзын_беттер&limit=5000&offset=5000"
TITLE: Өзен мұнай-газ кен орны — Қазақстан Энциклопедиясы
URL: https://kk.php?title=Арнайы:Ұзын_беттер&limit=5000&offset=5000
META: "Өзен мұнай-газ кен орны — Қазақстан Энциклопедиясы"|"https://kk.php?title=Арнайы:Ұзын_беттер&limit=5000&offset=5000"
TOTAL WORDS: 199
TEXT: Қазақстан Энциклопедиясы Өзен мұнай-газ кен орны - Маңғыстау облысы Жаңаөзен қаласынан оңтүстікке қарай 12 км, Ақтау қаласынан оңтүстік-шығысқа қарай 150 км жерде. Аймақтық геология-геофизикалық жұмыстар 1953–1956 жылдары жүргізілді. Терең бұрғылау жұмыстары 1960 жылы басталып, 1962 жылы кен орны ашылды. Кен орны жергілікті көтерілім және күмбездер қатарымен күрделіленген батыс, солтүстік-батыс созылымның ірі брахиантиклиналдық қатпарына жатады. Жоғарғы бор, төмгі бор және неоком, төменгі және ортаңғы юралық түзілімдердің өнеркәсіптік өнімділігі анықталған. Өнімді қабат 1500 мге жетеді. Бор кешенінде таужынысы 12 газды, юра қабатында 13 газды және мұнай-газды горизонтқа бөлінеді. Өнімді горизонттардың басым бөлігі көп қабатты. Тұтқыш типі бойынша шоғырлар әр түрлі. Коллекторлары кеуекті, литолитті тұрғыдан құмтастар мен алевролиттерден құралған. Газды горизонттардың ашық кеуектілігі 26, 8-30, 6%, өткізгіштігі 0, 2-0, 4 мкм 2. Өнімді горизонттардың жабыны қалыңдығы 2-60 м болатын саздардан тұрады. Мұнайға қанығу коэффициенті 0, 53-0, 73, газға қанығу коэффиценті 0, 5-0, 6. Бастапқы қабат қысымы 11, 2-19, 35 МПа, температурасы 57-84°С, тығыздығы 0, 844 – 0, 874 г/см 3. Мұнай құрамындағы күкірт 0, 16-2%, парафин 16-22, 6%, шайыр 8-20%-ды құрайды. Еріген газ құрамы бойынша ортаңғы юра шоғыры ауыр көмірсутектерден тұрады, азот және көмірқышқыл газ бар. Газ телпектерінің бос газ құрамы әдетте ауыр, этанқұрамды және ауыр көмірсутектер көп мөлшерде кездеседі. Қазақ энциклопедиясы
